Vive kemur at kappast við Oculus Rift, sum hevur havt Developer kits úti hjá útviklarum í longri tíð. Tað kostar eitt sindur at fáa fatur á einum Oculus Rift developer kit, men Valve gera nakað annað. Tú kanst nemliga fáa hendur á einum HTC Vive developer edition, heilt ókeypis. Ætlanin er at opna fyri umsóknum í næstu viku, men tað verður ikki sagt nágreiniliga hvørjar treytirnar fyri at fáa fatur á einum kit eru. Tú kanst síggja fleiri upplýsingar, og allarhelst søkja tá tað verður opnað, á heimasíðunum fyri HTC Vive: Free-to-play samlikort spælið hjá Blizzard, Hearthstone, hevur upplivað stóran vøkstur og nógv spennandi tíðindi síðani tað kom út. Fyrstu ferð nýggj kort komu til spælið var við Naxxramas, eitt "single-player adventure". Har bardist spælarin seg ígjøgnum fimm ymisk økir við serstøkum mótstandarum, og fekk givin nøkur kort fyri at vinna. Aðru ferð var ígjøgnum Goblins vs. Gnomes, tann fyrsta "reina" expansion. Hon kom við einari ørgrynnu av nýggjum kortum, sum tú kanst keypa í pakkum fyri seg, serstakt frá teimum "klassisku" pakkunum. Nú kemur so eitt spildurnýtt Adventure, har tú berjist gjøgnum eina single-player uppliving. Hon eitur Blackrock Mountain, og hon kemur út á okkara leiðum tann 3. apríl! Tann 2. apríl kemur hon út í amerikanska økinum, og dagin eftir hjá okkum. Tú kanst pre-keypa Blackrock Mountain longu nú, og fáa ein serligan card back afturfyri. Niðanfyri er Blackrock Mountain cinematic trailer. Minnist tú tá har gingu søgur um, at Nintendo vóru í ferð við at gera eina live-action seriu burturúr Legend of Zelda? Ikki allíkavæl. Sambært Wall Street Journal skuldi Nintendo og Netflix standa fyri at skapa eina nýggja seriu, baseraða á Legend of Zelda universið. Serian skuldi eitast at vera ein "barnavinarlig" útgáva áv Game of Thrones. Men Satoru Iwata, stjóri á Nintendo, sigur at tað ikki er so. Í fjør byrjaði Twitch at spæla Pokémon. Tað riggaði soleiðis at túsundavís av fólki hugdu eftir Twitch kanalini "Twitch Plays Pokémon", og allir hyggjarir kundu ígjøgnum chat funktiónina senda boð til Pokémon Red spælið. Soleiðis vórðu ein rúgva av boðum send til spælið, og tað gav eitt sera rokasligt spæl. Twitch Plays Pokémon hava gjørt eitt nýtt play-through av Pokémon Red, men hesuferð við einari moddaðari útgávu. Hendan útgávan ger tað nemliga møguligt at fanga allar 151 Pokémon, uttan at noyðast at býta um við eitt Blue spæl. Hon ger eisini so at legendary Pokémon koma afturí aftur, um mann kemur til at sláa teir út. Í 1912 rendi ferðaskipið Titanic á eitt ísfjall, og sakk til botns. Um tú av onkrari løgnari grund ert keddur um, at tú ikki vart umborð, fært tú nú møguleikan. Titanic: Honor and Glory er komandi spælið, sum stillar teg umborð Titanic á síni ferð. Tú kanst uppliva alla ferðina, eisini meðan tað rennur á ísfjalli og søkkur. Holdið aftanfyri spælið endurskapa skipið í detaljum, og endurskapa eisini eina rúgvu av søguligum passagerum og manning. Í løtuni roynir holdið at fáa fígging til víðarimenning gjøgnum Indiegogo. Tey hava sett sær eitt mál sum eitur $250.000, men tað er ein sokallað "flexible funding" kampagna, sum merkir at tey noyðast ikki at røkka málið fyri at fáa peningin. Tú sært teaser fyri Titanic: Honor and Glory niðanfyri.